БлэкIамрэ нобэмрэ зэпызыщIэ гуфIэгъуэ
КъБР-м и Премьер-министр Мусуков Алий иригъэкIуэкIа зэ IущIэм щы хэплъащ ди къэралым комсомолыр (ВЛКСМ-р) къызэрыщызэрагъэпэщ-рэ илъэ си 100 зэрырикъум ехьэлIауэ КъБР-м и Правительствэм 2017 гъэм гъатхэпэм и 27-м къыдигъэкIа унафэ №173-рп-р зэрагъэзащIэм.
Зэхыхьэм къыщыпсэлъащ Къэ бэрдей-Балъкъэр Республикэм и Iэтащхьэм и Администрацэм и УнафэщI Къуэдзокъуэ Му хьэмэд, КъБР-м и Правитель ствэм и УнафэщIым и къуэ дзэ, егъэджэныгъэмкIэ, щIэныгъэмрэ щIа лэгъуалэм я IуэхухэмкIэ и министр Емуз Нинэ, «Къэбэрдей-Балъкъэрым и комсомолым и ветеранхэм я совет» зэгухьэныгъэм и тхьэмадэ Жыджэт Александр, КъБР-м ЦIыхухэм я хуиты ныгъэхэмкIэ и уполномоченнэ Зумакулов Борис сымэ, нэгъуэщIхэри.
Правительствэм и УнафэщIым къыхигъэщхьэхукIащ комсомолым хэтахэр къэралым жыджэру зэрыхуэлэжьар.
— СССР-м щыпсэуахэм ящыщу цIыху мелуан 200-м нэблагъэр зэгуэрым ВЛКСМ-м и сатырхэм хэтащ. Хэку зауэшхуэм и илъэсхэм абыхэм ящыщу цIыху мини 3,5-м щIигъур Совет Союзым и ЛIы хъужь хъуахэщ, мелуани 3,5-м орденхэмрэ медалхэмрэ къыхуа гъэфэщащ. Мамыр лъэхъэнэм комсомол ныбжьыщIэхэм я гуа щIэ халъхьащ СССР-м щекIуэкIа ухуэныгъэшхуэ псоми, — жиIащ Мусуков Алий.
Емуз Нинэ тепсэлъыхьащ комсомолыр къызэрызэрагъэпэщрэ илъэси 100 щрикъум иры ра гъэ хьэлIэну гу-фIэгъуэ Iуэху гъуэхэр зыхуэдэнуми, ахэр тIууэ зэщ хьэ щыхауэ зэрыщы ты нуми. Къэдгъэлъагъуэмэ, япэр — 2017 — 2018 гъэхэм и кIыхьагъкIэ ирагъэ кIуэ кIынухэращ, етIуанэр — 2018 гъэм, езы махуэшхуэм хуэзэу, ягъэзэщIэнухэращ.
— ЕтIанэгъэ и жэпуэгъуэ мазэм и 29-м илъэси 100 ирокъу ди къэ ралым ВЛКСМ-р къызэрыщызэрагъэпэщрэ. Абы ирихьэлIэу дэ едгъэкIуэкIынущ тхыгъэ кIэщI цIыкIухэм, дгъэлъэпIэну Iуэху гъуэм теухуауэ ягъэхьэзырахэм, я зэхьэзэхуэхэр, «Мэхъыч плъыжь» макъамэ-литературэ фестивалыр, нэгъуэщIхэри. «Комсомолым сытым щыгъуи сэ сыхэтщ» зи фIэщыгъэ зэхыхьэм щызэпеуэнущ хэкупсэ, щIалэгъуалэ уэрэдхэр зыгъэзащIэхэр. Къэбэрдей-Балъкъэрым и комсомолым и тхыдэм траухуэнущ сурэт гъэ лъэ гъуэ ныгъэр, видео-роликхэр. ШколакIуэхэр я зэфIэкIым щеплъыжынущ «Комсомолыр си адэ-анэхэм, адэшхуэхэм, анэш хуэхэм я щIалэгъуэщ», «Си адэ-анэхэм я пионер сабиигъуэр», «Комсомолым хуагъэфэща дамыгъэхэр» творческэ зэпеуэхэм, нэгъуэщIхэми.
Къалэхэмрэ районхэмрэ я ад ми нистрацэхэм, комсомолым и ветеранхэм я щIыпIэ советхэр я гъусэу, махуэшхуэр зэрагъэ лъэ пIэну Iуэхугъуэхэр зыхуэдэр къы щыгъэлъэгъуа тхылъхэр ягъэ хьэ зыр.
Жыджэт Александр къыщыпсалъэм, къызэхуэсахэм ягу къигъэкIыжащ комсомолым хэтахэм ящыщу Хэку зауэш хуэм хэкIуэда ди лъахэгъухэм я фэеплъыр здэ щытыну щIыпIэр екIуу зэлъы Iухын зэрыхуейр.
Зумакулов Борис къыхигъэщ хьэ ху кIащ зи гугъу ящI гуфIэгъуэр дгъэлъапIэкIэрэ, дэ къэралым и тхыдэм пщIэ зэрыхуэтщIыр къы зэрыдгъэлъагъуэри ди япэ итахэмрэ къытщIэхъуэ щIэб лэмрэ я зэпыщIэныгъэр а IуэхугъуэмкIэ зэ рыдгъэбыдэри. Абы къыхилъхьащ Налшык и Комсомол аллеемрэ Комсомол хыжьеймрэ нэхъапэм зэрыщытахэм нэхърэ нэхъ дахэжу зэфIэгъэувэжын зэрыхуейри.
КЪУМАХУЭ Аслъэн.
